Benátska komisia alebo oficiálne Európska komisia pre demokraciu prostredníctvom práva, je poradným orgánom v ústavnoprávnych otázkach.
Jej úlohou je poskytovať právne poradenstvo členským štátom a najmä pomôcť im zosúladiť legislatívu s európskymi medzinárodnými štandardami v oblasti demokracie, ľudských práv a právneho štátu.
Na Slovensku sa pozrela aj na kauzu okolo kandidátov na ústavných sudcov, s rozhodnutím prišla v marci.
Obrátil sa na ňu ešte pred rokom Andrej Kiska. Situáciu označila za patovú, ktorá volá po okamžitom riešení.
Komisia zdôraznila nepretržité fungovanie Ústavného súdu ako konečného arbitra v ústavnoprávnych otázkach a nevymenovanie sudcov pre ňu predstavoval znepokojivý problém. Prezident podľa nej všetkých kandidátov odmietnuť nemôže.
Na otázky, ktoré jej však položil sám Kiska priamo neodpovedala, a tak prezident nepovažoval jej rozhodnutie za až tak silný impulz v svojom rozhodovaní.
Stanovisko komisie však nemá nejaký záväzný charakter a ide iba o vyslovenie názorov či pripomienok od nezávislých odborníkov.